RELEVANSI KOS PERBELANJAAN PELAJAR PRA SISWAZAH DALAM PENENTUAN HAD KIFAYAH ZAKAT DI USIM60 Abdul Manan Ismaili, Mushaddad Hasbullahii, Mohamad Zaharuddin Zakariaiii, Sofia Hayati Yusoffiv, Ahmad Zaki Sallehv, Mohd Nasir Abdul Majidvi, Hussein 'Azeemi Abdullah Thaidiv, Muhammad Firdaus Ab Rahmanvi & Mohd Afiq Ab Jalilvii i (Corresponding author). Pensyarah, Fakulti Syariah dan Undang Undang, USIM. manan@usim.edu.my ii Pensyarah, Fakulti Syariah dan Undang Undang, USIM. mushaddad@usim.edu.my iii Pensyarah, Fakulti Syariah dan Undang Undang, USIM. zaharuddin@usim.edu.my iv Pensyarah, Fakulti Syariah dan Undang Undang, USIM. sofia@usim.edu.my v Pensyarah, Fakulti Syariah dan Undang Undang, USIM. ahmadzaki@usim.edu.my vi Pensyarah, Fakulti Syariah dan Undang Undang, USIM. hussien@usim.edu.my vii Pensyarah, Fakulti Syariah dan Undang Undang, USIM. mfirdaus.rahman@usim.edu.my viii Calon Doktor Falsafah, Fakulti Syariah dan Undang Undang, USIM. afeeqjalil@raudah.usim.edu.my Abstrak Had Kifayah merujuk kepada suatu kadar keperluan asas minimum yang ditetapkan berdasarkan kos sara hidup semasa yang digunakan bagi mengetahui kadar yang perlu dibantu untuk menepati kecukupan perbelanjaan asasi. Penilaian yang dibuat dalam menentukan Had Kifayah ini merangkumi enam aspek keperluan asas kehidupan iaitu meliputi perlindungan (tempat tinggal), makanan, pakaian, perubatan, pendidikan dan pengangkutan. Objektif penulisan ini adalah untuk menunjukkan relevansi kos perbelanjaan dalam penentuan had kifayah semasa bagi calon - calon asnaf dalam kalangan pelajar Pra Siswazah USIM. Kaedah kajian yang digunakan adalah berbentuk kualitatif dan kuantitatif yang mana selain daripada merujuk kepada penulisan dan rujukan sedia ada, satu kaji selidik telah dilakukan bagi mendapatkan data terkini daripada pelajar - pelajar asnaf melalui pengkalan data terdahulu. Dengan penambahbaikan yang dilakukan dalam sistem pengiraan yang dipersetujui, satu kaedah pengiraan yang lebih tepat telah dihasilkan dan sekaligus dapat membantu proses pembahagian zakat yang jitu. Kata kunci: Had Kifayah, Asnaf, Perbelanjaan, USIM 60 Artikel ini merupakan sebahagian hasil penyelidikan bertajuk 'Penentuan pengiraan had kifayah (USIM) terhadap (PPPI/khas_pwz/fsu/051007/15319) yang ditaja oleh Pusat Wakaf Dan zakat USIM. pelajar prasiswazah di Universiti Sains Islam Malaysia 297
PENDAHULUAN Kebajikan pelajar Universiti Sains Islam Malaysia (USIM) terutamanya yang terdiri daripada golongan asnaf amat dititikberatkan oleh pengurusan universiti. Setiap tindakan dan penambahbaikan perlu diambil dari semasa ke semasa bagi Pusat Wakaf dan Zakaf (PWZ) USIM untuk memperbaiki dan memperhalusi kaedah - kaedah pembahagian zakat kepada pelajar-pelajar yang layak. Kadar zakat yang diterima oleh bakal Asnaf seharusnya dapat menolong mereka meningkatkan dan meningkatkan taraf hidup mereka, terutama dalam memenuhi aspek-aspek daruriyyat dan hajiyyat mereka (Syed, 1988). Berpandukan kepada had kifayah tersebut, pihak institusi zakat menggunakannya bagi mengetahui status asnaf zakat dalam kategori fakir atau miskin dan selanjutnya memudahkan proses pengiraan agihan yang diperlukan oleh pemohon zakat (Ahmad Fahmee & Mohd Faisol 2015). Oleh itu, adalah amat penting bagi pihak PWZ mengenalpasti latarbelakang pelajar tersebut dengan terperinci. Pengukuran untuk menentukan konsep kemiskinan berbeza bergantung pada pemboleh ubah tertentu termasuk tempat, tempoh dan keadaan (JAWHAR, 2009). Seperti yang kita semua maklum, perbelanjaan merupakan aspek yang sangat penting untuk pihak PWZ membuat penilaian tentang tahap kecukupan kos sara hidup bagi calon-calon yang disaring. Tambahan lagi dengan ujian terbesar dunia iaitu pandemik COVID-19 sedikit sebanyak memberi impak terhadap trend perbelanjaan pelajar khususnya. Justeru itu, penelitian terhadap perbelanjaan pelajar di USIM adalah amat penting bagi mendapat satu kadar yang tepat seiring dengan keadaan semasa. OBJEKTIF Objektif utama kajian ini adalah untuk mengenalpasti sejauh mana relevansi dan kesan perbelanjaan pelajar terhadap penentuan had kifayah bagi calon calon yang layak menerima zakat. Dan melalui trend perbelanjaan ini juga, kita dapat memastikan bahawa adakah keutamaan (priority) perbelanjaan yang diletakkan oleh pelajar itu betul atau sebaliknya. Ini kerana ada segelintir pelajar-pelajar masih gagal dalam menentukan kehendak dan keperluan dalam berbelanja. Natijahnya, pihak PWZ tetap akan mendapatkan amaun had kifayah yang tepat daripada dapatan yang diperolehi daripada kajian ini. 298
KAEDAH KAJIAN (METODOLOGI) Kajian in menggunakan kaedah kualitatif dan kuantittif berdasarkan soal selidik yang diperolehi daripada calon-calon asnaf berdasarkan pengkalan data terbaru yang telah dibekalkan oleh pihak PWZ. Daripada soal selidik tersebut, responden diminta untuk memberikan maklumat terperinci mengenai amaun perbelanjaan mereka (daripada harian kepada bulanan) bagi pihak PWZ mendapatkan anggaran yang lebih tepat. Selain daripada amaun pernbelanjaan, keutamaan perbelanjaan juga akan dianalisa di mana responden perlu menilai sejauh mana keutamaan perbelanjaan tersebut kepada mereka berdasarkan soal selidik yang telah disediakan. Setiap data akan dianalisis mengikut pengkelasan yang telah disediakan di dalam soal selidik tersebut dan akan dirumuskan dalam bentuk purata bagi seorang asnaf. Selain itu, rujukan-rujukan bagi sorotan literatur juga digunakan seperti buku, artikel, serta kajian-kajian lepas bagi menyokong dapatan - dapatan kajian yang telah berjaya diperolehi. HASIL DAPATAN Berdasarkan soal selidik yang telah dilakukan, seramai 229 responden telah memberi maklumbalas lengkap. Secara keseluruhannya, hanya seorang sahaja pelajar yang sudah berkahwin, namun begitu trend perbelanjaan tidak menunjukkan perbezaan yang ketara dengan perbelanjaan responden majority yang bujang. Daripada 229 responden ini, satu pengkalan data bagi mengira purata perbelanjaan telah dikemaskini. Secara amnya, perbelanjaan bagi proses penentuan had kifayah ini merangkumi perbelanjaan pendidikan, makan dan minum, pakaian, tempat tinggal, pengangkutan, serta kesihatan dan penjagaan diri (Syukri, 2014). Melalui kaji selidik yang telah dilakukan, purata perbelanjaan pendidikan iaitu kategori yang pertama adalah sebanyak RM1096.90 seorang. Perbelanjaan ini merangkumi kos perbelanjaan buku dan alatulis, penyelenggaraan laptop, percetakan, aktiviti kelab, dan juga kos tambahan aktiviti pengantarabangsaan yang di tanggung oleh pelajar (tidak termasuk RM450 yang dimasukkan bersama dengan yuran semester). Daripada bahagian-bahagian ini perbelanjaan pendidikan menunjukkan nilai yang tidak konsisten namun ia mencecah RM3500 seorang. Jumlah perbelanjaan ini bagi aktiviti ini perlu dipantau dan dikaji mengapa perbelanjaan tersebut terlalu tinggi untuk segelintir pelajar. ini, kos tambahan aktiviti pengantarabangsaan Kategori yang seterusnya adalah perbelanjaan makan dan minum pelajar. Perbelanjaan makan dan minum secara purata (harian) merangkumi perbelanjaan sarapan (RM3.98), makan tengah hari (RM7.78), minum petang makan malam (RM2.12), 299
makan malam (RM5.96) dan makan lewat malam atau supper (RM1.81). Jumlah purata perbelanjaan makan dan minum untuk sebulan pula adalah RM531.50 seorang. Berdasarkan dapatan daripada data yang diperolehi, rata-rata responden tidak menitikberatkan perbelanjaan makan lewat malam, atau hanya dengan amaun yang lebih kecil kerana kebiasaannya, pada waktu berikut, pelajar mungkin hanya keluar bersantai sampai membeli minuman sahaja sambal berbual, dan tidak semua pelajar akan keluar bersiar - siar pada waktu malam. Jadi, dalam penentuan had kifayah, perbelanjaan makan lewat malam ini boleh dipertimbang untuk tidak dimasukkan ke dalam pengiraan had kifayah. Seterusnya adalah perbelanjaan pakaian dengan purata per semester adalah seperti berikut; a) pakaian rasmi ke kuliah (RM80.22), b) Pakaian ibadah (RM30.49), c) Pakaian harian (RM66.10), d) pakaian aktiviti university (RM59.57), e) Pakaian keraian/majlis university (RM63.87), dan f) pakaian berbentuk aksesori (RM27.91). Namun begitu, perbincangan telah dilakukan bersama dengan penasihat kajian yang telah dilantik oleh pihak penyelidik iaitu Dr Hairunnizam Wahid daripada UKM yang merupakan pakar rujuk dalam bidang zakat dan kami telah bersetuju untuk tidak mengambil kira item (e) dan (f) atas alasan item tesebut lebih cenderung kepada kehendak dan bukan keperluan. Justeru, pengiraan jumlah item a, b, c, dan d adalah sebanyak RM236.81 setiap semester dan RM47.36 sebulan (dibahagi kepada 5 bulan per semester). Seperti yang dijangkakan bahawa pakaian kuliah dan pakaian harian adalah dua perbelanjaan pakaian yang paling tinggi dan bertepatan dengan keutamaan dan tujuan pakaian tersebut dibeli. Bagi kategori tempat tinggal pula, data yang diperolehi diolah dengan lebih terperinci iaitu bagi pelajar yang menginap di kampus dan juga yang menyewa diluar atau duduk di rumah sendiri. Bagi penginapan di kolej, yuran adalah spesifik iaitu RM580 per semester bersamaan RM116 sebulan. Tujuan adalah bagi menyeragamkan data supaya menjadi komitmen selama sebulan. Namun begitu perbelanjaan sewa bukan di kampus juga dikira dalam kiraan yang sama kerana ia termasuk dalam tujuan pembayaran yang sama. Bagi perbelanjaan lain yang signifikan adalah bil penggunaan telefon dan internet. Secara puratanya penggunaan telefon mencatatkan sebanyak RM29.56. Sebagai pelajar, perbelanjaan ini boleh dikira relevan jika dalam satu penginapan, pelajar berkongsi untuk membayar akaun internet yang sama, atau menggunakan internet peribadi melaui telefon bimbit dengan pakej yang minimum. Jumlah perbelanjaan sewa dan komunikasi adalah sebanyak RM155.85 sebulan untuk seorang. Walaupun terdapat maklumat dari segi pembayaran bil air, elektrik, dan penyelenggaraan rumah, ia tidak menunjukkan amaun yang signifikan kerana kebanyakan pelajar ini tinggal di kampus dan ada yang tinggal bersama ibu bapa. 300
Pengangkutan semestinya amat penting meskipun pelajar banyak menghabiskan masa di dalam kawasan kampus terutamanya pada hari kuliah. Bagi perbelanjaan pengangkutan, kumpulan penyelidik bersetuju untuk membahagikan kepada dua kategori iaitu pengangkutan awam serta pengangkutan persendirian. Jumlah purata kos pengangkutan awam bulanan adalah RM86.90 manakala pengangkutan sendiri adalah RM43.70. Pengangkutan awam adalah merangkumi bas awam (tidak termasuk bas USIM), teksi, e-hailing, tren, dll. dan tidak menghairankan perbelanjaan paling ketara adalah penggunaan e-hailing yang kini menjadi pilihan kerana lebih mudah, cepat, dan berpatutan dengan perbelanjaan purata sebanyak RM35.55. Justeru, adalah sangat penting untuk item ini diambil kira dalam penentuan had kifayah kerana ia sudah menjadi pilihan utama bagi pelajar USIM yang ingin menggunakan perkhidmatan awam. Bagi pelajar yang mempunyai kenderaan sendiri, biasanya akan dinilai dgn lebih siapa pemilik kenderaan, bagamana mereka terperinci bagi mengetahui memperolehinya, dan adakah tanggungan pelajar sepenuhnya. Ini kerana jika difikirkan secara kasar, jika mampu memberi kenderaan, maka keutamaan akan diberikepada pelajar asnaf yang langsung tidak mampu memiliki kenderaan sendiri lagi. Sungguhpun begitu, kajian mendalam diperlukan bagi aspek ini. Untuk kategori yang terakhir adalah perbelanjaan yang melibatkan kesihatan. Bagi kategori ini, ahli kumpulan penyelidik telah bersepakat untuk membahagikan kepada dua kategori kecil iaitu kategori pertama, pembelian perubatan asas seperti minyak gamat, minyak angin, koyok, Panadol, dan sebagainya. Manakala kategori kedua adalah pembelian penjagaan diri dan kesihatan seperti sabun, syampu, pencuci muka, pencukur, bedak, tuala wanita, ubat gigi, dan sebagainya. Ini kerana kedua-dua aspek ini adalah berbeza dimana ia merangkumi bahagian luaran dan dalaman, namun atas satu tujuan iaitu berkaitan kesihatan. Bagi perubatan asas, purata bagi perbelanjaan bulanan adalah RM27.40. Ini kerana kebiasaannya penggunaan barang-barang tersebut adalah tidak kerap seperti barang-barang penjagaan diri. Purata perbelanjaan penjagaan diri adalah RM140 sebulan. Jumlah keseluruhan bagi kategori ini adalah RM167.40. Perbelanjaan ini tidak termasuk perbelanjaan perubatan seperti caj wad, ubatan hospital, pembedahan, atau perbelanjaan hospital yang melibatkan kos yang tinggi. Perbelanjaan ini lebih kepada penjagaan dan pencegahan dimana ia adalah perbelanjaan harian dan mengambil kira barang-barang yang sentiasa ada seperti barang-barang yang terkandung dalam peti keselamatan kecil iaitu item yang asas sahaja. 301
KESIMPULAN Berdasarkan kajian yang telah dilakukan, dapat dirumuskan bahawa kajian telah menepati objektif yang ingin dicapai yang mana dapat dilihat bahawa faktor serta trend perbelanjaan memainkan peranan yang amat penting dalam penentuan had kifayah. Melalui kajian ini, penyelidik dapat mengenalpasti bentuk perbelanjaan yang diberi keutamaan serta perbelanjaan yang tidak perlu diambil kira dalam proses pengiraan had kifayah. Terdapat jenis-jenis perbelanjaan yang lebih cenderung kepada kehendak, tetapi mencatatkan amaun yang agak tinggi. Justeru, jenis-jenis perbelanjaan ini akan diteliti dan dinilai sejauh mana kepentingan perbelanjaan tersebut kepada pelajar, kerana terdapat segelintir pelajar yang dilihat gagal menentukan mana satu keperluan dan mana satu kehendak. Berdasarkan purata perbelanjaan-perbelanjaan yang diperolehi, rata-rata menunjukkan amaun yang munasabah bagi jumlah perbelanjaan secara purata bagi seorang asnaf. Ini menunjukkan bahawa item-item yang dimasukkan di dalam soal selidik adalah relevan dan bertepatan dengan objektif yang ingin dicapai. RUJUKAN Ahmad Fahme Mohd Ali & Mohd Faisol Ibrahim (2015). "Determinations of a Muslim household poor in Kelantan, Base on Islamic poverty line index (had kifayah)". E-Prosiding Seminar Zakat Peringkat Kebangsaan 2015. Edited by Nor Aini Ali, Azizi Che Seman & Mohammad Taqiuddin Mohamad. Kuala Lumpur: Majlis Agama Islam Wilayah Persekutuan & Jabatan Syariah dan Ekonomi, APIUM. Hasan bin Bahrom, Ezani bin Yaakub (2006). "Pengurusan Zakat Semasa". Pusat Penerbitan Universiti Teknolog Mara, Shah Alam, 2006. Jabatan Wakaf, Zakat dan Haji (JAWHAR), (2009). Manual Pengurusan Agihan Zakat. Kuala Lumpur: JAWHAR. Muhammad Syukri (2014). "Pembasmian Kemiskinan Melalui Pemerkasaan Pendidikan Ummah. Pengurusan Zakat di Institusi Pengajian Tinggi: Pengalaman & Hala Tuju". Shah Alam: Akademi Pengajian Islam Kontemporari (ACIS). Syed Othman al-Habshi. (1988). "Peranan Zakat Dalam Membantu Pembangunan Ekonomi Negara". Kertas kerja dibentangkan di Konvensyen Zakat Kebangsaan 1988. Anjuran Bahagian Zakat, Majlis Agama Islam Pulau Pinang & Jabatan Hasil Dalam Negeri Pulau Pinang. 302